open-index/open-wikipedia-markdown huggingface dataset:
סנטינל וואן

**סנטינל וואן** (באנגלית: **SentinelOne**) היא חברה ציבורית ישראלית-אמריקאית הפועלת בתחום הגנת סייבר. תומר ויינגרטן משמש מנכ"ל החברה.

## היסטוריה
החברה הוקמה בשנת 2013 על ידי אהוד שמיר, תומר ויינגרטן (מנכ"ל החברה) ואלמוג כהן.

החברה מעסיקה מעל ל-2,400 עובדים במשרדיה במאונטיין ויו, תל אביב (בחברה הבת "סנטינל לאבס ישראל"), בוסטון, טוקיו, סינגפור, אמסטרדם וקוריאה הדרומית.

החברה מפתחת ומוכרת מוצרי סייבר לאבטחת תחנות קצה (Endpoint security), האינטרנט של הדברים (IoT Devices) ומחשוב ענן. הטכנולוגיה שמפתחת החברה מבוססת על בינה מלאכותית (AI) שמזהה איומי סייבר מתקדמים על פי התנהגות התוקפים. מוצרי החברה זכו להכרה במחקרי שוק של חברת גרטנר, Forrester, SE Labs ושל "MITRE ATT@CK".

בשנת 2021 סנטינל וואן רכשה את Scalyr החברה פיתחה טכנולוגיה שמאפשרת בניית אגמי נתונים (Data Lakes) שמכילים את כל סוגי המידע ויודעת לבצע שאילתות מורכבות במהירות.

בשנת 2021 הפכה סנטינל וואן לנותנת חסות לקבוצת הפורמולה 1 של חברת אסטון מרטין.

חוקרי מודיעין הסייבר של החברה חשפו קמפיין סייבר איראני בשם ״Agrius" שכוון נגד גופים בישראל.

חוקרי הסייבר של החברה חשפו פרצות אבטחה קריטיות במחשבי דל, שהיו קיימות יותר מעשור ומסכנות מיליוני מחשבים ברחבי העולם.

במאי 2021 זכתה החברה במקום רביעי ברשימת CNBC Disruptor 50 - החברות הפרטיות שמשנות את העולם.

בחודש יוני 2021 צירפה החברה כיועץ את כריס קרבס, המנהל לשעבר של סוכנות הסייבר CISA.

ב-30 ביוני 2021 הפכה החברה לציבורית כשהתחילה להיסחר בבורסה לניירות ערך בניו יורק לפי שווי של 9 מיליארד דולר.

## גיוס הון
החברה גייסה עד היום כ-695.6 מיליון דולר בשישה סבבי גיוס. בין משקיעי החברה SequoiaCapital, Tiger Global Management, Third Point Ventures, Insight Partners, Granite Hill CapitalPartners, Redpoint Ventures, Qualcomm Ventures, ואחרים. על פי סבב הגיוס שנערך בנובמבר 2020, שווי החברה עמד על 3.1 מיליארד דולר.ממוזער|294x294 פיקסלים|פרסומת של סנטינל וואן על מגדל עזריאלי ב-30 ביוני 2021 גייסה החברה מיליארד דולר בהנפקה הראשונית הגבוהה ביותר בבורסה לניירות ערך בניו יורק, לפי שווי חברה של 9 מיליארד דולר.

## מוצרים
* Singularity Cloud Workload Security
* Ranger IoT
* ActiveEDR
* (Vigilance (MDR

## קישורים חיצוניים

* 

## הערות שוליים

קטגוריה:חברות אבטחת מחשבים ישראליות
קטגוריה:חברות אבטחת מחשבים אמריקאיות
קטגוריה:תל אביב-יפו: חברות
קטגוריה:חברות ישראליות הנסחרות בבורסה לניירות ערך בניו יורק
קטגוריה:חברות חד-קרן ישראליות
קטגוריה:חברות חד-קרן אמריקאיות
קטגוריה:ישראל: חברות שהוקמו ב-2013
קטגוריה:חברות תוכנה ישראליות
ג'יימס אוליפנט

לוטננט קולונל **ג'יימס אוליפנט** (באנגלית: **James Oliphant**; 1796 – 1881) היה מנהל ויו"ר חברת הודו המזרחית הבריטית.

## רקע משפחתי
ג'יימס היה בנם הרביעי (משבעה ילדים) של אבנעזר אוליפנט, השביעי מקונדי ומרי, בתו השלישית של סר ויליאם סטירלינג מארדוך.

אחד מאחיו היה סר אנתוני אוליפנט. בנו של סר אנתוני היה לורנס אוליפנט הסופר, הדיפלומט, הפוליטיקאי, עורך הדין, הנוסע והמיסטיקאי המפורסם. אחיו הבכור של ג'יימס היה לורנס אוליפנט, השמיני לקונדי והראש הרביעי של שבט אוליפנט שהיה חבר הפרלמנט בפרת' בין 1832 ל-1837. אח שלישי היה תומאס אוליפנט, אמן ומוזיקאי.

ג'יימס אוליפנט התחתן לראשונה בפודופטינאם ב-23 ביולי 1822, עם לוסי, בתו של ג'ורג' מיידמן. לג'יימס נולדו שבעה ילדים עם לוסי (היא נפטרה ונקברה בסקונדרבאד, ב-29 במרץ 1832). ג'יימס התחתן שנית בסקונדרבאד, ב-29 במרץ 1832, עם סופיה אן.לסופיה ולג'יימס נולדו שלוש עשרה ילדים יחד (היא נפטרה ב-1 ביוני 1897). אחד הילדים היה הגנרל ויליאם סטירלינג אוליפנט ואחר היה ארתור קרייגי אוליפנט. אחד מילדיו של ארתור קרייגי היה סר לנסלוט אוליפנט, השגריר החריג והמפליג בבלגיה ומנכ"ל משרד החוץ. נכד נוסף של ג'יימס (ואחיו של סר לנסלוט אוליפנט) היה האדמירל לורנס ריצ'רד אוליפנט.

## קריירה
ג'יימס היה צוער בסמינר הצבאי אדיסקומב בין השנים 1812–5 ביולי 1814 לפני שנכנס להנדסה.

בשנת 1825 מונה ג'יימס למפקח המהנדס בהיידראבאד. הוא פרש לגמלאות ב-17 בדצמבר 1838. הוא היה מנהל חברת הודו המזרחית בשנים 1844–1856, סגן היו"ר ב-1853 ויו"ר בשנת 1854.

## הערות שוליים

קטגוריה:קצינים בריטים
קטגוריה:בריטים שנולדו ב-1796
קטגוריה:בריטים שנפטרו ב-1881
נפה עירונית

**נפה עירונית** (בסינית: **县级市**; בפין-יין: **Xiàn jí shì**; באנגלית: **County-level city**), בעבר נקראה "עיר בשליטת נציבות" 专辖市 (בשנים 1949–1970) ו-地辖市 (בשנים 1970–1983), היא היררכיה בחלוקה המנהלית של הרפובליקה העממית של סין. לנפות עירוניות יש זכויות שיפוט אבל אין זכויות חקיקה מעל לחוק המקומי. הן בדרך כלל נשלטות על ידי גוף ברמת נציבות, ולעיתים נדירות יותר ישירות על ידי גוף ברמת מחוז.

עיר ברמת המחוז היא "עיר" (市; *shì*) ונפה (县; *xiàn*) שמוזגו לתחום שיפוט אחוד. ככזו היא בו־זמנית עיר, שהיא ישות עירונית ונפה שהיא חלוקה מנהלית של נציבות. רוב הנפות העירוניות נוצרו בשנות ה-80 וה-90 על ידי החלפת נפות צפופות יותר.

נכון לאפריל 2023 היו 408 נפות עירוניות סה"כ בסין.

*
*
קטגוריה:הרפובליקה העממית של סין: חלוקה מנהלית
יחסי זימבבואה–צרפת

ממוזער|שגרירות זימבבואה בפריז
**יחסי זימבבואה–צרפת** הם יחסי החוץ בין זימבבואה לצרפת.

## סקירה כללית
נשיא צרפת, ז'אק שיראק, הכעיס את ממשלות בריטניה וארצות הברית כאשר בפברואר 2003 הזמין את הנשיא רוברט מוגאבה לוועידה צרפתית-אפריקאית בנושא אפריקה שנערכה בצרפת. מוגאבה אמר כי הוא מרגיש "בבית" בפריז ו"הנשיא שיראק התעקש שנשתתף. הוא עמד בתקיפות בעקרונותיו. אנו זקוקים למנהיגים במדרגתו." בהמשך הדגיש שיראק כי לא נישק את מוגאבה על לחייו כשהוועידה החלה. בריטניה ניסתה בעבר לגרום ל לשלול ממוגאבה את הזכות להגיע לאירופה, תוך ציון של הפרות זכויות אדם בזימבבואה.

## יחסים כלכליים
היחסים הכלכליים המועטים בין צרפת לזימבבואה מתפתחים, וכשלושים חברות צרפתיות, כולל טוטאל אס. איי ולאפארז', מחזיקות סניפים בזימבבואה. הסחר בין שתי המדינות מוגבל, והיצוא הצרפתי שהסתכם ב-22.5 מיליון אירו בשנת 2018 לעומת 51 מיליון אירו בשנת 1999 כולל בעיקר ציוד מכני וחשמלי, בעוד שהיבוא שהסתכם ב-52 מיליון אירו בשנת 2018 לעומת 29 מיליון אירו בשנת 1999 כולל בעיקר במוצרים חקלאיים.

ענפי הצמיחה הם תשתיות ושירותים עירוניים (מים, תחבורה, אנרגיה, פסולת וכו'), מזון, מוצרי צריכה, תיירות, טלקומוניקציה, תחום הכרייה ובאופן כללי יותר מודרניזציה של מגזר תעשייתי אשר במקרים רבים הוא עוד משנות ה-70 של המאה ה-20.

## שיתוף פעולה תרבותי, מדעי וטכני
הסיוע הצרפתי לזימבבואה הוא בעיקר בערוצים רב-צדדיים ואירופיים. חלקה של צרפת בסיוע לזימבבואה באמצעות הקרן הגלובלית כנגד איידס, שחפת ומלריה הוא 65 מיליון דולר לתקופת 2017–2019. חלקה של צרפת (60%) מהתקציב של אוניאיט ששולם לזימבבואה היה 32 מיליון דולר בין 2006 ל-2016. תרומת צרפת (18%) לסיוע האירופי בזימבבואה היא בסביבות 42 מיליון אירו. צרפת תורמת לפיתוח בר קיימא ולהגנה על הסביבה באמצעות מרכז המחקר החקלאי הצרפתי לפיתוח בינלאומי (CIRAD).

## נציגויות דיפלומטיות
* צרפת מחזיקה בזימבבואה נציגות בהארארה.
* זימבבואה מחזיקה בצרפת שגרירות בפריז.

## קישורים חיצוניים

* יחסי זימבבואה–צרפת, באתר משרד החוץ הצרפתי

## הערות שוליים

קטגוריה:ערכים ללא קטגוריות פיזיות - יחסי חוץ
לורנס אוליפנט (חבר פרלמנט)

**לורנס אוליפנט** (באנגלית: **Laurence Oliphant**; 1791 – מאי 1862) היה חבר הפרלמנט של בריטניה בפרת' בין 1832–1837. הוא היה ליברל ודעותיו החזקות בנוגע לרפורמה גרמו למחלוקת.

## רקע משפחתי
לורנס היה בנם הבכור (משבעה ילדים) של אבנעזר אוליפנט, השביעי מקונדי, ומרי, בתו השלישית של סר ויליאם סטירלינג מארדוך.

משפחתו של לורנס התגוררה בסטראת'ארן.

מתוך ששת אחיו, שניים נפטרו לפני בגרותם ושלישי נפטר לפני גיל ארבעים. משלושת האחים ששרדו:
* סר אנתוני אוליפנט היה השופט הראשי של ציילון. בנו של סר אנתוני היה לורנס אוליפנט הסופר, הדיפלומט, עורך הדין, הנוסע והמיסטיקאי המפורסם.
* לוטננט קולונל ג'יימס אוליפנט היה יו"ר חברת הודו המזרחית הבריטית.
* תומאס אוליפנט, אמן ומוזיקאי.

## קריירה פוליטית
אוליפנט היה חבר פרלמנט, נבחר לפני כן ואחר כך לאחר השינוי במערכת הבחירות שהוכנס על ידי חוק הרפורמה משנת 1832. הבחירות הראשונות שלו התנגדו בחריפות בגלל תמיכתו ברפורמת הבחירות. מניפסט הבחירות שלו היה שנוי במחלוקת באותה מידה וכלל התנגדות לאנשים שקיבלו מקומות, פנסיות או מחסומים (ביטול חסות, פרוטקציוניזם ופריבילגיה); עוינות לעבדות; התנגדות למונופולים ולעוולות חוקי התירס; דרישות לרפורמה בבורגס הממשלתי, כך שייבחרו על ידי כל האזרחים (ולא רק על ידי האליטה).

אוליפנט עתר לפרלמנט לביטול חוקי התירס בשנת 1834. עברו עוד אחת-עשרה שנים עד שהפרלמנט הצביע להכניס את הביטול לתקנון. אוליפנט הציג עתירות לפרלמנט להקמת בתי משפט מחוזיים בסקוטלנד, אחר נגד מערכת חסות הכנסייה בסקוטלנד ואחת להחזרת כל המשרדים שבוטלה בהמלצת הוועדה הנבחרת למשרדים ללא כוחות, בשנת 1810, 1811, וכן 1812, ושל ועדת הכספים בשנת 1817. הוא היה גם אחד מחברי הפרלמנט שהגישו עתירה לקיום טוב יותר של השבת. בשנת 1833 עתר אוליפנט גם לפרלמנט לביטול העבדות הקולוניאלית. בשנת 1834 הוא עתר לפרלמנט לביטול חובת הבולים על קבלות. רק בשנת 1964, 131 שנים מאוחר יותר, נכנס הדבר לתוקף.

## הערות שוליים

קטגוריה:חברי הפרלמנט של הממלכה המאוחדת (1832–1835)
קטגוריה:חברי הפרלמנט של הממלכה המאוחדת (1835–1837)
קטגוריה:בריטים שנולדו ב-1791
קטגוריה:בריטים שנפטרו ב-1862
ערפל (מחזה)

**ערפל** הוא מחזה ישראלי מאת מתי גולן, אשר הועלה בתיאטרון בית לסין בבימויו של שמואל הספרי. המחזה הוצג לראשונה ב-6 ביולי 1997. על אף שהוצהר כי "כל קשר בין המוצג במחזה לבין המציאות הוא פרי הדמיון", המחזה מתבסס בבירור על אירועי אסון צאלים ב', ואף חשף פרטים אודות האסון שלא היו ידועים לציבור הרחב באותה עת.
## עלילה
עלילת המחזה מתרחשת במהלך משפט צבאי, אשר נערך לקצין זוטר (סרן אילן ברקוביץ'), בגין תאונת אימונים שהתרחשה כשנתן הוראה לירות טיל "חי" במהלך תרגיל , הוראה שכתוצאה ממנה נהרגו חמישה חיילים. ברקוביץ' מיוצג במשפט על ידי עורך הדין ברזני, אשר מנסה להוכיח באמצעות הבאת עדים מהדרגים הבכירים ביותר בצבא, כי האחריות לתאונה אינה יכולה ליפול על כתפי קצין כה זוטר, וכי הדרגים הבכירים הם אלו שבמעשיהם (ומחדליהם) יצרו את הרקע שאפשר את התרחשות התאונה.

בשל היותו של התרגיל סודי ביותר, המשפט נערך תחת תנאים מגבילים ביותר. אף על פי כן, מותרת כניסתה של יעל דותן שאיבדה את בנה היחיד בתאונה כנציגת ההורים השכולים במשפט.

## תמה

המחזה עוסק במספר תופעות הלקוחות מתוך המציאות הישראלית ושנמצאות בדיון הציבורי באופן נרחב וקבוע: על דרך קבלת ההחלטות, רשלנות, הפקת לקחים (או הימנעות ממנה), על היחס למשפחות השכולות ועל זכותן לקבל דין וחשבון על שקרה ליקיריהן.

אך הנושא העיקרי עליו נסוב המחזה הוא אחריות ובריחה מאחריות. המחזה בוחן את מידת האחריות שצריכה להיות מוטלת בהתאם להיררכיה הצבאית - מהמפקדים הזוטרים בשטח הסובלים מתנאים קשים של לחץ נפשי ופיזי, ועלולים לשלם בחייהם על כל טעות, ועד המפקדים הבכירים ביותר המקבלים החלטות (ולעיתים אף לא סבירות) מאחורי שולחנם במשרד ממוזג, ואם טעו לא הם הנותנים את הדין על כך.

## דמויות
* **עו"ד ברזני** (יגאל נאור) - הסניגור.
* **[[רא"ל]] (מיל') אבנר סלע** (עודד תאומי/עודד קוטלר) - רמטכ"ל לשעבר, שהיה בתפקיד בעת התרחשות התאונה והוא שהציע את המבצע.
* **עו"ד כץ** (רפי תבור) - התובע.
* **ה[[אלוף]] זמיר** (דליק ווליניץ) - האלוף שהיה ממונה ("פרויקטור") על המבצע.
* **סרן אילן ברקוביץ** (ליאור אשכנזי/נתן רביץ) - הנאשם במותם של חמשת החיילים. היה אמור לפקד על הכוח העיקרי במבצע לו היה יוצא לפועל.
* **ה[[שופט]]** (נסים זוהר).
* **יעל דותן** (נאוה זיו) - אמו של אחד ההרוגים בתאונה, מייצגת את המשפחות השכולות. בנה, שנהרג, היה בן יחיד ואף אביו נהרג, כך שעל מנת שיוכל להתגייס ליחידה המובחרת היה עליה לחתום כי היא מסכימה לזאת.
* **רס"ן יובל כהן** (צחי גראד) - מפקד הסיירת ומפקדו הישיר של הנאשם.
* **סג"ם פלג צור** (גור יערי)
* **ילד** (אושרי כהן) - רוחו של החייל ההרוג.

## קישורים חיצוניים
*ערפל באתר בית לסין

קטגוריה:מחזות ישראליים
רוהיט צ'ופרה

**רוהיט צ'ופרה** (באנגלית: **Rohit Chopra**, נולד ב-30 בינואר 1982) הוא כלכלן אמריקאי, מנהל הלשכה להגנה פיננסית על הצרכן, מלבד זאת הוא כיהן נציב כתלונות הציבור של הלשכה להגנת הצרכן (תפקיד שנוצר לאחר חקיקת חוק דוד-פרנק).

## ביוגרפיה
צ'ופרה קיבל תואר ראשון באמנויות מאוניברסיטת הרווארד ותואר שני במנהל עסקים בבית הספר וורטון של אוניברסיטת פנסילבניה, הוא קיבל מלגה מתוכנית פולברייט. לפני שהועסק כעובד מדינה עבד צ'ופרה בחברת הייעוץ, מקינזי ושות'.

לאחר המשבר הכלכלי העולמי שאירע ב-2008 וההחלטה לחוקק את חוק דוד-פרנק כתגובה למשבר הוקמה הלשכה להגנה פיננסית על הצרכן, עם הקמתה של הלשכה מונה צ'ופרה להיות האחראי על הלוואות של סטודנטים.

באפריל 2018, הסנאט אישר פה אחד ההחלה להיות נציב נציבות הסחר הפדרלית. חודש לאחר מכן הוא נכנס לתפקידו. הוא סיים את תפקידו באוקטובר 2021 עם כניסתו לתפקיד מנהל לשכה להגנה פיננסית על הצרכן.

בינואר 2021 הכריז נשיא ארצות הברית הנבחר, ג'ו ביידן כי הוא מתכוון למנות את צ'ופרה למנהל הלשכה להגנה פיננסית על הצרכן .

## קישורים חיצוניים

## הערות שוליים

קטגוריה:בוגרי בית הספר וורטון
קטגוריה:בוגרי אוניברסיטת הרווארד
קטגוריה:נשיאות ג'ו ביידן: אישים
קטגוריה:נשיאות דונלד טראמפ הראשונה: אישים
קטגוריה:עובדי מקינזי ושות'
קטגוריה:אמריקאים שנולדו ב-1982
דייוויד אלוורז

**דייוויד אלוורז** (באנגלית: **David Alvarez**; נולד ב-11 במאי 1994) הוא רקדן ושחקן קנדי, אשר התפרסם בשל גילום הדמות בילי אליוט במחזמר "בילי אליוט - המחזמר" בהפקת ברודוויי, והפך לאחד השחקנים הצעירים שזכו בפרס טוני לשחקן הטוב ביותר (2009) על הופעתו במחזמר.

## ביוגרפיה
אלוורז נולד כ**דייוויד אלוורז-גונזלס** במונטריאול, קנדה, להורים קובניים. אביו, דייוויד אלוורז-קרבונל, הוא פרופסור לביולוגיה וכימיה, ואילו אמו יאנק היא שחקנית ומנהלת תיאטרון. בנוסף לאנגלית הוא דובר צרפתית וספרדית. הוא עבר לסן דייגו עם משפחתו כשאביו קיבל עבודה במכון סקריפס למחקר.

דייוויד החל להתייחס לבלט הקלאסי ברצינות רבה יותר. הוא רקד בבלט קליפורניה. בשנת 2005 קיבל אלוורז מלגת לימודים מלאה לבית הספר על שם ג'קלין קנדי-אונאסיס בתיאטרון הבלט האמריקאי (ABT) ומשפחתו עברה להתגורר בעיר ניו יורק. בזמן לימודיו רקד אלווארז במופע הבלט "מפצח האגוזים", שהוצג בבית האופרה של קנדי סנטר ובמופע "היפהפייה הנרדמת" שהוצג בבית האופרה מטרופוליטן.

בשנת 2008 נבחר אלוורז כאחד מעשרת רקדני הבלט הצעירים שכדאי לצפות בהם על ידי מגזין "Dance Spirit".

כדי להשלים את כישורי הריקוד והמשחק שלו, התאמן אלוורז בנגינה על פסנתר בבית הספר למוזיקה "92nd Street Y", שם הוענקה לו מלגת רקנאטי-קפלן.

## בילי אליוט
אלוורז הוא אחד משלושת השחקנים/רקדנים ששיחקו במקור את בילי אליוט בהפקת ברודוויי של המחזמר בילי אליוט, יחד עם טרנט קובליק וקיריל קוליש. הוא היה צריך ללמוד סטפס, אקרובטיקה, לשיר ולשחק וההכנות לקראת התפקיד ארכו כ-10 חודשים. "בילי אליוט המחזמר" ההופעה המקדימה הראשונה נערכה בניו יורק ב-1 באוקטובר והבכורה הרשמית ב-13 בנובמבר 2008. ההופעה המקדימה הראשונה שלו הייתה ב-2 באוקטובר 2008. הוא שיחק את בילי אליוט בפעם האחרונה ב-3 בינואר 2010. אלווארז זכה לשבחים רבים מצד המבקרים, בהם בן ברנטלי וקלודיה לה רוקו מהניו יורק טיימס וצ'ארלס מקנולטי מהלוס אנג'לס טיימס, על השתתפותו במחזמר. הוא הופיע עם המחזמר בתוכניות ראיונות כמו, "The View", "The Today Show", CBC News", "Despierta America" ובטקס פרסי טוני ה-62.

אלוורז זכה בפרס טוני יחד עם קיריל קוליש וטרנט קובליק, בקטגוריית השחקן הטוב ביותר במחזמר. המחזמר "בילי אליוט" היה מועמד ל-15 פרסי טוני, כולל המחזמר הטוב ביותר, וזכה בעשרה פרסים.

### לאחר בילי אליוט
אלוורז עזב את התיאטרון כדי לשרת בצבא ארצות הברית. לאחר שירות של שנתיים וחצי בחטיבת חי"ר 25 שב לברודוויי, והיה לשחקן מחליף בהפקה של המחזה המוזיקלי "יום בניו יורק".

במהלך לימודיו באוניברסיטת קייס וסטרן ריזרב בקליבלנד, אוהיו, בסתיו 2018, הוא התגלה על ידי מנהל הליהוק של סיפור הפרברים של סטיבן ספילברג, וב־14 בינואר 2019 פורסם כי אלוורז יגלם את ברנרדו בעיבוד המחזמר לסרט של ספילברג.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:שחקני תיאטרון קנדים
קטגוריה:שחקנים ילדים קנדים
קטגוריה:רקדנים קנדים
קטגוריה:רקדני בלט
קטגוריה:בוגרי אוניברסיטת קייס וסטרן ריזרב
קטגוריה:זוכי פרס טוני: שחקנים
קטגוריה:פורבס 30Under30
קטגוריה:אישים ממוצא קובני
קטגוריה:קנדים שנולדו ב-1994
יחסי הונג קונג – ליכטנשטיין

**יחסי הונג קונג–ליכטנשטיין** הם היחסים הבינלאומיים בין הונג קונג לליכטנשטיין.

## היסטוריה
ממוזער| כיכר הבורסה (הונג קונג), בה שוכנת קונסוליית הכבוד של ליכטנשטיין בהונג קונג
מאחר שליכטנשטיין והונג קונג צמחו סביב חברות תעשייתיות מיוחדות לאחר שתי מלחמות העולם, כמו גם בהיותן פעילות במגזר הפיננסי הבינלאומי, הונג קונג התפתחה בהדרגה בקרב השותפים החשובים ביותר של ליכטנשטיין באסיה.

הנוכחות של ליכטנשטיין בהונג קונג התחזקה מאז סוף המאה העשרים. לדוגמה, הילטי, יצרנית כלי חשמל מדויקים בליכטנשטיין, החלה את פעילותה בהונג קונג בשנת 1974. אחריה הגיעה משפחת הנסיכים של הבנק הפרטי של ליכטנשטיין, LGT, בשנת 1986. אחד מאנשי ליכטנשטיין הבולטים בהונג קונג, אלויס, יורש העצר של ליכטנשטיין, בנו של הנס אדם השני, נסיך ליכטנשטיין, בילה שלושה חודשים בהונג קונג בסוף 1987 ובתחילת 1988 כקצין משמרות קולדסטרים במהלך הקריירה הצבאית שלו כחניך האקדמיה הצבאית המלכותית הבריטית.

קונסוליית הכבוד של ליכטנשטיין בהונג קונג נפתחה בשנת 2013, ולדברי ממשלת ליכטנשטיין, "תאפשר לשתי המדינות להעמיק את יחסיהן, במיוחד בתחומי המימון והיצוא." לליכטנשטיין אין נציגות דיפלומטית באסיה. קונסוליית הכבוד בהונג קונג היא אחת משתי קונסוליות הכבוד של ליכטנשטיין באסיה, השנייה היא סינגפור.

## יחסי סחר והסכמים
ליכטנשטיין והונג קונג מקיימות יחסים כלכליים משולבים ומעורבים היטב. ליכטנשטיין והונג קונג חברות בארגון הסחר העולמי מאז 1995. אמנה למניעת כפל מס (CDTA) נחתם בין ליכטנשטיין להונג קונג ב-12 באוגוסט 2010, ונכנס לתוקף ב-8 ביולי 2011. הונג קונג והמדינות החברות באיגוד הסחר החופשי האירופי (EFTA), כולל ליכטנשטיין, חתמו על הסכם סחר חופשי מקיף ב-21 ביוני 2011 בליכטנשטיין, המהווה ציון דרך חשוב מאחר שהיה הסכם הסחר החופשי הראשון של הונג קונג עם כל מדינה אירופאית. ההסכם מכסה סחר בשירותים, סחורות, השקעות ונושאים קשורים אחרים כגון הגנה על קניין רוחני.

## ביקורים רמי דרג
הנציגה המיוחדת לענייני כלכלה וסחר בהונג קונג באיחוד האירופי, מרי צ'או, ביקרה בליכטנשטיין ב-12 באוגוסט 2010. ממלא מקום מזכיר המסחר ופיתוח כלכלי, גרגורי סו, ביקר בשאן, ליכטנשטיין ב־21 ביוני 2011 לחתימת הסכם הסחר החופשי עם EFTA. שרת החוץ של ליכטנשטיין, אוריליה פריק, ביקרה בהונג קונג ב-28 ביוני 2013 ונפגשה עם שר המסחר והפיתוח הכלכלי של הונג קונג, גרגורי סו.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בלגיה–סין

**יחסי בלגיה–סין** החלו בתחילת שנות ה-70, כ-20 שנה לאחר שסין היבשתית נכנסה תחת שלטון קומוניסטי.

## היסטוריה
היחסים הדיפלומטיים בין הרפובליקה העממית של סין לבלגיה כוננו ב-25 באוקטובר 1971. היחסים הדיפלומטיים החלו להשתפר ולצמוח במהלך שנות השמונים עם ביקורים של משלחות בכירות משני הצדדים כמו ג'ו רונגג'י באפריל 1991 וסגן ראש הממשלה צ'יאן צ'יצ'ן במרץ 1992. מצד בלגיה ביקר אלברט השני, מלך הבלגים בסין במאי 1993 ונסיך הכתר פיליפ ביקר בנובמבר 1996 ובמאי 2000. ראש הממשלה ז'אן לוק דהנה ביקר בסין בנובמבר 1998 וראש הממשלה גיא ורהופשטאט ביקר במרץ 2002.

סגן ראש ממשלת סין, שי ג'ינפינג, ביקר בבלגיה באוקטובר 2009 כדי לשפר את שיתוף הפעולה הדו-צדדי במונחים של חילופי סחר ותרבות.

היחסים הדו-צדדיים גברו עם הסחר הכלכלי בין שתי המדינות. לבלגיה היה ביתן באקספו 2010.

ביולי 2019 חתמו שגרירי האו"ם מ-22 מדינות, כולל בלגיה, על מכתב משותף לאו"ם, המגנה את ההתנהלות של סין כלפי האויגורים, כמו גם ההתייחסות לקבוצות מיעוט אחרות, וקריאה לממשלת סין לסגור את מחנות החינוך מחדש של שינג'יאנג.

בשנת 2019 כעונש על הביקור בטאיוואן נשיא הסנאט ז'אק Brotchi קיבל איסור לכל החיים מלהיכנס לסין.

ביוני 2020 התנגדה בלגיה בגלוי לחוק הביטחון הלאומי בהונג קונג.

## יחסי סחר
הסחר בין שתי המדינות בשנת 2013 הגיע לשווי של 20.2 מיליארד אירו. סין היא שותפת המסחר השישית בגודלה המהווה 4.1% מהסחר בבלגיה. הסחר בין שתי המדינות בשנת 2008 עלה על 20 מיליארד אירו וצומח בממוצע ב-20% בכל שנה.

## סינים בבלגיה
צ'יאן שיולינג (1912–2008), או סיו-לינג ציאן דה פרלינגהי, שהיגרה לבלגיה מרפובליקת סין עזרה להציל כמעט 100 בלגים מהוצאתם להורג על ידי הנאצים במהלך מלחמת העולם השנייה. היא זכתה במדליה בבלגיה, שם נקרא רחוב על שמה.

## נציגויות דיפלומטיות
* סין מחזיקה בבלגיה שגרירות בבריסל.
* בלגיה מחזיקה בסין שגרירות בבייג'ינג וקונסוליות בגואנגג'ואו, הונג קונג ושאנגחאי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אוקראינה–בלגיה

**יחסי אוקראינה–בלגיה** הם יחסי חוץ בין בלגיה לאוקראינה. יחסים דיפלומטיים בין המדינות כוננו בשנת 1992. אף על פי שמבחינה פוליטית שתי המדינות אינן קשורות קשר הדוק, יש להן היסטוריה ארוכה של אינטגרציה כלכלית ומסחר, כאשר ההשקעה הבלגית משחקת תפקיד בכלכלה האוקראינית העכשווית.

## היסטוריה
קשרי מסחר בין רוס של קייב ופלנדריה הוקמו כבר במאה ה-11. בשנת 1600 התפתח המסחר בין שני האזורים באופן מלא, במיוחד המסחר בטקסטיל ובתכשיטים. סוחרים מקייב הגיעו לפלנדריה עם פרוות ורכשו טקסטיל. בתמורה העבירו סוחרים תכשיטי צמר וענבר ללבוב בתמורה לפרוות, משי ותבלינים מהמזרח.

## יחסים כלכליים
באוקטובר 2008, שתי המדינות השתלבו עוד יותר במגזר החקלאי כאשר חברת Rattlerow Seghers הבלגית וחוות אליטה האוקראינית חתמו על הסכם להשבחת חזירים באוקראינה. Rattlerow Seghers העביר את מלאי הרבייה המשלוח הראשון המורכב מ-192 חזירים מבלגיה לחוות אליטה באוקראינה בינואר 2009. Rattlerow Seghers ייצאה את חיות הרבייה הראשונות לאוקראינה בשנת 2004 וחזירים שווקו בהצלחה באמצעות מלאי בלגי מתחילת 2005, והיו עדים לביקוש ולחץ גובר להפעיל חוות חזירים גדולות יותר במדינה. ההסכם בשנת 2009 נעשה לאחר משא ומתן צמוד בין מכוני הממשלה בשתי המדינות ודמויות חשובות במגזר החקלאי, הן מבחינה פוליטית באמצעות ייצוג והן בתוך הענף עצמו. אישים בולטים בהסכם כללו את שר החקלאות של אוקראינה, מלניק יוריי פדורוביץ'. ההסכם מספק לא רק מלאי רבייה אלא גם ידע מומחה מבלגיה ותוכניות הכשרה לשיפור היעילות של תעשיית החזירים האוקראינים ולהקל על צמיחה וייצור לאחר תקופה של ירידה כלכלית.

## יחסים פוליטיים
[ממוזער|[ראש ממשלת אוקראינה|ראש הממשלה יוליה טימושנקו נפגש עם ראש הממשלה איב לטרמה בשנת 2008]]
ב-23 במרץ 2009. נשיא אוקראינה ויקטור יושצ'נקו וראש הממשלה יוליה טימושנקו נסעו לבריסל לוועידת השקעות בינלאומית כדי לדון במודרניזציה של מערכת העברת הגז באוקראינה ואספקה.

## יחסי תרבות
בנוסף ניצחה התזמורת הסימפונית האקדמית של הפילהרמונית הלאומית של אוקראינה על ידי המנצח הבלגי רונלד זולמן.

## נציגויות דיפלומטיות
* בלגיה מחזיקה באוקראינה שגרירות בקייב.
* אוקראינה מחזיקה בבלגיה שגרירות בבריסל ושתי קונסוליות כבוד באנטוורפן ובמונס.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Masr (דומיין)

**Masr** (בערבית: ****, "מצרים") הוא התחום ברמה העליונה קידומת המדינה בינלאומית (IDN ccTLD) במערכת שמות התחומים (DNS) של האינטרנט במצרים. שם ה-ASCII DNS שלו הוא **<tt>xn wgbh1c</tt>**, המתקבל על ידי שיטת התעתיק הבינלאומית לשמות דומיינים ביישומים (IDNA).

הדומיין היה אחד ה- IDT ccTLD הראשונים שהותקנו ב-DNS ב-5 במאי 2010.

האתר הראשון של התחום העליון הזה היה אתר של משרד התקשורת והטכנולוגיה המצרי. לאחר המהפכה המצרית ב-2011, אתר למשאל הוקם באמצעות הדומיין הזה ( - פשוטו כמשמעו, משאל עם [של] מצרים).

## ראו גם
* סיומת אינטרנט

## קישורים חיצוניים
* 
* דוט מסר, השבועון אל-אהראם און ליין, 13–19 במאי 2010
* ציון דרך נטו: מצרים זוכה לשם הדומיין הראשון בערבית, The Times of India, 7 במאי 2010
* עסק במצרים: שם התחום הערבי בקרוב מציאות, 1 במרץ 2010

## הערות שוליים

קטגוריה:מצרים: תקשורת
נמל התעופה הבין-לאומי ג'ואנדה

**נמל התעופה הבין-לאומי ג'ואנדה** (באינדונזית: **Bandar Udara Internasional Juanda**; באנגלית: **Juanda International Airport**) הוא נמל תעופה הממוקם כ-12 ק"מ ממרכז העיר סורבאיה וממוקם במקום השלישי ברשימת נמלי התעופה העמוסים באינדונזיה (אחרי נמל התעופה ג'קרטה ונמל התעופה נגורה ראי באי באלי).

## מתקני הנמל
את הנמל משרתים שני מבני טרמינל:
* **טרמינל 1**: משמש לטיסות הפנים באינדונזיה (למעט חברת אייר אסיה אינדונזיה).
* **טרמינל 2**: משמש את כל הטיסות הבינלאומיות וכן את טיסות הפנים של חברת אייר אסיה אינדונזיה.

כמו כן קיים בנמל מסלול המראה/נחיתה יחיד מאספלט.

## תאונות ותקריות
ב-28 בדצמבר 2014 התרסקה טיסה 8501 של אייר אסיה אינדונזיה אשר הייתה בדרכה מסורביה לסינגפור בים ג'אווה כל הנוסעים ואנשי הצוות נספו.

## קישורים חיצוניים

* 

קטגוריה:אינדונזיה: תעופה
ג'ואנדה
קטגוריה:ג'אווה
דין קריסוול

**דין קריסוול** (באנגלית: **Deanne Criswell**) היא קצינת חירום אמריקאית שכיהנה כמנהלת הסוכנות הפדרלית לניהול מצבי חירום בין השנים 2019–2021 והיא האישה הראשונה שכיהנה במשרה זו.

## ביוגרפיה
קריסוול קיבלה את התואר ראשון שלה במדעי החינוך הטכנולוגי מאוניברסיטת המדינה של קולורדו, את התואר השני שלה במינהל ציבורי עשתה באוניברסיטת קולורדו דנוור , לאחר לימודיה האקדמיים היא שירתה במשמר הלאומי-אווירי של מדינת קולרדו, היא הוצבה בכווית.

קריסוול שירתה בחיל האוויר של קולרדו. לאחר מכן היא הועסקה בסוכנות הפדרלית לניהול מצבי חירום עד שב-2019 מונתה להיות נציבת מחלקת החירום של ניו יורק.

בינואר 2021 הכריז נשיא ארצות הברית הנבחר, ג'ו ביידן כי ברצונו למנות אותה למנהלת הסוכנות הפדרלית לניהול מצבי חירום, מינויה אושר בסנאט ב-22 בפברואר 2019. עד מינוייה קריסוול הייתה הממונה על מחלקת ניהול החירום בעיר ניו יורק.

## קישורים חיצוניים

## הערות שוליים

קטגוריה:נשיאות ג'ו ביידן: אישים
קטגוריה:עיריית ניו יורק
קטגוריה:אנשי הכוחות המזוינים של ארצות הברית
קטגוריה:בוגרי אוניברסיטת המדינה של קולורדו
קטגוריה:בוגרי אוניברסיטת קולורדו דנוור
קטגוריה:אמריקאיות שנולדו במאה ה-20
קטגוריה:אמריקאים שנולדו במאה ה-20
.mz

**.mz** היא סיומת האינטרנט במוזמביק. הרישום הן ברמה השלישית מתחת לשמות הרמה השנייה **co.mz**, **net.mz**, **org.mz**, **ac.mz**, **gov.mz** ו- **edu.mz.**

הסיומת נוסדה ב-4 בספטמבר 1992

## קישורים חיצוניים

* 
* 

## הערות שוליים

קטגוריה:מוזמביק
ג'נסיס (2011)

**ג'נסיס (2011)** היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-9 בינואר 2011 באולם האימפקט זון שבאורלנדו, פלורידה. האירוע היה האירוע השישי בסדרת אירועי ג'נסיס. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.

תשעה קרבות התנהלו באירוע. בקרב המרכזי, מר אנדרסון ניצח את ג'ף הארדי וזכה באליפות העולם במשקל כבד של TNA, זאת לאחר שניצח את מאט מורגן דקות קודם לכן בקרב אשר קבע את הטוען לכתר לאליפות זו. עוד ברשימת הקרבות, ביר מאני, אינק (ג'יימס סטורם ורוברט רוד) ניצחו את המוטור סיטי מאשין גאנס (אלכס שלי וכריס סייבן) וזכו באליפות הזוגות העולמית של TNA, בולי ריי ניצח את בראדר דיבון בפסילה, ומדיסון ריין ניצחה את מיקי ג'יימס ושמרה על אליפות נשות הנוקאאוטס של TNA.

## עלילות

האירוע כלל קרבות שנבעו מעלילות מתוסרטות מתוכניות *Impact*.

## תוצאות

## קישורים חיצוניים

## הערות שוליים

קטגוריה:אירוע היאבקות מקצועית
קטגוריה:2011 בספורט
קטגוריה:2011 בארצות הברית
.mu

**.mu** היא סיומת האינטרנט במאוריציוס. היא מנוהלת על ידי מרכז המידע ברשת מאוריציוס, והרישומים מעובדים באמצעות רשמים מוסמכים.

## שימוש
מספר קבוצות מוזיקליות החלו להשתמש בתחום זה, כאשר .mu משמש לציון מוזיקה. כמה דוגמאות הן להקת הרוק אתלט, להקת הקאנטרי כוכב בודד, להקות הרוק הבריטיות מיוז ופנדרגון, הפרויקט המוזיקלי ניו אייג' אמטיסטיום, שנות ה-80 ולהקת המטאל ההארדקור Blessed By A Broken Heart. בנוסף, חברת התקליטים Planet Mu שבבריטניה משתמשת גם בתחום .mu, כאשר ה-.mu מהווה את המחצית השנייה של שם התווית. המוכר הישיר הגדול ביותר בעולם של כלי נגינה, (Musician's Friend), משתמש גם בכתובת URL .mu (frnd.mu) כמקצר קישורים למספר ערוצי המדיה החברתית שלהם, כולל טוויטר. דף האינטרנט הצרפתי של תאגיד השידור הקנדי (רדיו-קנדה) משתמש בתחום ה-.mu עבור זרמי המוזיקה המותאמים אישית ברשת בלבד.

## סיומות אינטרנט משניות
* .com.mu: גופים מסחריים
* .net.mu: ישויות רשת
* .org.mu: עמותות
* .biz.mu: גופים מסחריים
* .edu.mu: מוסדות חינוך
* .gov.mu: ארגונים ממשלתיים
* .ac.mu: מוסדות אקדמיים
* .co.mu: גופים מסחריים (כבר לא זמינים לרישום חדש על ידי רוב הרשמים)
* .or.mu: ארגונים ללא כוונת רווח (כבר לא זמינים לרישום חדש על ידי רוב הרשמים)

## קישורים חיצוניים

* 
* מרכז המידע ברשת מאוריציוס
* 

## הערות שוליים

קטגוריה:מאוריציוס: כלכלה
.mq

**.mq** היא סיומת האינטרנט במרטיניק. ההרשמות סגורות לשמות דומיין מדרגה שנייה.

הדומיין ברמה העליונה .mq נוהל על ידי SYSTEL עד ש-SYSTEL נקנתה על ידי Mediaserv. שירותי הרישום טרם נפתחו והקשר הטכני הנוכחי של קוד המדינה אינו ידוע.

## קישורים חיצוניים

* 
* 
* אתר Mediaserv

קטגוריה:מרטיניק
קטגוריה:צרפת: אינטרנט
.my

**.my** היא סיומת האינטרנט במלזיה. **MYNIC** היא הסוכנות האחראית על התחום, והיא נמצאת תחת משרד התקשורת והמולטימדיה (KKMM) ומפוקחת על ידי ועדת התקשורת והמולטימדיה המלזית (MCMC).

MYNIC מנהלת את שטח השם עבור הדומיין .my top level (TLD). זה כולל רישום שמות דומיינים וכן תחזוקה ותפעול של רישום שמות מתחם (בסיס נתונים מרכזי לשמות דומיין .my).

## אחריות
בנוסף, MYNIC אחראית על פיתוח מדיניות תחום ברמה העליונה, ומבצעת פרויקטים של מחקר כגון:
* IPv6 (פרוטוקול אינטרנט גרסה 6)
* DNSSEC (הרחבות אבטחה של שרת שם תחום)
* ENUM (מיפוי מספרי טלפון)
* Anycast ו- IDN (שמות דומיינים בינלאומיים).
* קידום והדרכת פעילויות לשימוש בטכנולוגיות לעיל.

## שירותים
* רישום שם תחום .my
* שינוי רשומה של שם תחום שכבר רשום ב- MYNIC
* מחיקת שם דומיין שכבר רשום ב-MYNIC
* העברת שם דומיין שכבר רשום ב-MYNIC
* מחפש שם דומיין שכבר רשום ב-MYNIC
* חדשות ומידע על המדיניות האחרונה של MYNIC עבור הדומיין .my
* אספקת פלטפורמה ליישוב סכסוכים בין רשם שם הדומיין שלי לבין צד שלישי

## מנכ"לים
להלן מנכ"לים של MYNIC:
* שריה האניץ בינטי זולקיפלי (1 באוגוסט 2006 – 30 באוקטובר 2010)
* טנגקו אינטן נרקיה בינטי טנגקו עותמאן (1 בפברואר – 21 בדצמבר 2011)
* מוחמד איקמלודין בין איסמעיל (3 בספטמבר 2012 – 4 בפברואר 2013)
* YBhg. Datuk Hasnul Fadhly Bin Hasan (8 באוקטובר 2013 – היום)

## קטגוריות שמות מתחם
MYNIC מנהלת 8 קטגוריות שמות דומיינים, כלומר:

## קישורים חיצוניים

* 
* 
* myNIC - הרושם של מלזיה

## הערות שוליים

קטגוריה:מלזיה
פרנץ וידמן

**פרנץ וִידֶמַן** (בגרמנית: **Franz Wiedemann**; 23 בינואר 1821, ויטגנסדורף, קמניץ – 30 באוקטובר 1882, דרזדן) היה מחנך וסופר ילדים גרמני. מפורסם כיום בעיקר כמחבר השיר "Hänschen klein", המוכר בגרסתו העברית "יונתן הקטן".

## ביוגרפיה
נולד בעיירה ויטגנסדורף (Wittgensdorf, כיום חלק מהעיר קמניץ). משנת 1848 שימש מורה בבית הספר הממלכתי בדרזדן, ומאוחר יותר מורה בכיר. פרש לגמלאות ב-1881 ומת בשנה שלאחריה. היה סופר פורה מאוד, שחיבר ספרי לימוד, סיפורים, פזמונים וכתבים פדגוגיים.

## קישורים חיצוניים


* Wiedemann, Franz, in *Deutsches Literatur-Lexikon*, vol. 31, Berlin: De Gruyter, 2011, cols. 683 ff. 

* ספריו של פרנץ וידמן, בקטלוג הספרייה הלאומית של גרמניה
* ספריו של פרנץ וידמן, בארכיון האינטרנט

קטגוריה:סופרי ילדים ונוער גרמנים
קטגוריה:משוררים גרמנים
קטגוריה:גרמנים שנולדו ב-1821
קטגוריה:גרמנים שנפטרו ב-1882
.mp

**.mp** היא סיומת האינטרנט באיי מריאנה הצפוניים. ישנם תחומים ספורים הקשורים לאיי מריאנה הצפוניים בתחום זה (כגון אתרים ממשלתיים תחת **.gov.mp** וכמה אתרים ב- **.org.mp** ו- **.co.mp** ). אתר get.mp מאפשר למשתמשים לרשום ולנהל תחומי .mp. השם .mp מגיע מ- ISO 3166  המציין MP ככינוי שתי האותיות עבור איי מריאנה הצפוניים.

## אתר הרישום הרשמי
שירותי רישום שמות מתחם עבור תחומי .mp מופעלים על ידי Saipan DataCom, ספקית אינטרנט מקומית. ניתן לרכוש תחומים עם ארבעה תווים או יותר תמורת 20 דולר. תחומי פרימיום תחת ארבעה תווים נעים במחיר, כאשר דומיינים דו-תווים פועלים 5,000 דולר לרישום לשלוש שנים. ישנם כמה אתרים הקשורים לאיי מריאנה הצפוניים תחת תחומים בדרגה שלישית **.gov.mp** ו- **.co.mp** .

## Chi.mp
חברת Saipan DataCom הפעילה בעבר את chi.mp.

רישומי .mp בחינם ישנים שסופקו קודם לכן על ידי chi.mp הופסקו ללא הודעה מוקדמת ואתר האינטרנט chi.mp הופסק מאז מאי 2013 לפחות. . החל מאוקטובר 2015 get.mp מציעה chi.mp למכירה תמורת 20,000.00$. 

## ראו גם
* .us

## קישורים חיצוניים

* 
* 
* 

## הערות שוליים

קטגוריה:איי מריאנה הצפוניים
קטגוריה:ארצות הברית: אינטרנט
.mn

**.mn** היא סיומת האינטרנט במונגוליה. היא מנוהלת על ידי MN Registry, Datacom . שם הדומיין מורכב מהעיצורים בהברה הראשונה של שם המדינה.

שם הדומיין.mn שימש לייצוג מדינת מינסוטה בארצות הברית; דוגמה לכך היא הסנאט של מינסוטה, אך שימוש כזה אינו רשמי במדינה. במקומות אחרים מחוץ למונגוליה משמש תחום ה-.mn בעיקר כמשחק מילים עם הסיומת (Domain Hack), למשל vita.mn (משחק על ויטמין), ו-cart.mn (מחזה על דמותו של אריק קרטמן מסאות' פארק, המפנה אל www.southparkstudios.com).

הסיומות המשניות הבאות ניתנות לרישום בחינם לגופים מתאימים:
* .gov.mn - מוסדות ממשלתיים
* .edu.mn - מוסדות חינוך
* .org.mn - עמותות

## רשמי דומיינים
* Domain.mn רשם התחומים של MN - רישום תחום MN
* TEC.mn שירות TEC.mn של Domainnrg - רשם תחומי MN ממיניאפוליס, MN

## קישורים חיצוניים

* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מונגוליה: כלכלה
Ievan polkka

"**Ievan polkka**" (מפינית סבונית: "הפולקה של חווה") הוא שיר פיני פופולרי שנכתב בשנת 1937 על ידי איינו קטונן (Eino Kettunen). מילות השיר מושרות לצלילי מנגינת פולקה פינית. המילים עצמן מושרות בניבים סבונים מזרחיים המדוברים בצפון קרליה. השיר מסופר מנקודת מבטו של גבר צעיר, המספר על אישה בשם איבה (אווה בפינית סטנדרטית) שמתגנבת החוצה למקום בו כולם רוקדים לצלילי הפולקה ורוקדים כל הלילה.

## מקור
המנגינה של Ievan Polkka דומה מאוד לזו של שיר אחר, "**Polita Savitaipaleen**", עקב כך בדרום קרליה Ievan polkka ידוע גם בשם "**Savitaipaleen polkka**". למנגינה יש דמיון בולט למנגינה העממית הרוסית "**Смоленский гусачок**" (הסמוליאנין גוסלינג) המוכרת היטב באזור סמולנסק שבמערב רוסיה, אך גם בצד הפיני.

מקור המנגינה הוא במחוז וייפורי במאה ה-18, כאשר הגבול עם ממלכת שוודיה עבר מערבית למחוז. מספר החיילים הרוסים שהוצבו באזור הגבול כדי לאבטח את סנקט פטרבורג עלה על המקומיים במשך עשרות שנים רבות. בתחילת המאה ה-19 היסטוריוני מוזיקה פינית כותבים כי הריקודים שהחיילים הרוסיים נהגו לרקוד באזור לומאקי-סביטאיפאלה היו ריקודי-עם רוסיים ולא היו פינים. המנגינה של Ievan Polkka דומה מאוד לזו של Savitaipaleen polkka. אך עם זאת, ז'אנר הפולקה הידוע כיום הוא מאוחר בהרבה. הפולקה הופיעה בצפון אירופה בשנות ה-30 של המאה ה-19, מה שמרמז כי המנגינה כפי שהיא מוכרת כיום מקורה בתקופה זו.

## פופולריות
ממוזער|250px|"ילדת הלוטימה", אינואה אוריהימה, מסובבת את הכרישה שלה באנימציית הפלאש
בגלל חשיפתו הוויראלית בתרבות הפופולרית, Ievan polkka הפך לאחד השירים הפיניים המפורסמים ביותר בעולם.

השיר נהיה פופולרי מאוד לאחר מלחמת העולם השנייה, עם זאת, הוא נשכח כמעט בסוף שנות השבעים והשמונים. אך צץ מחדש לאחר הופעת הא-קפלה של הרביעייה הפינית "Loituma", שיצא לראשונה באלבום הבכורה שלה, לויטומה, בשנת 1995. האלבום יצא בארצות הברית בשם "Things of Beauty" בשנת 1998.

גרסת הא-קפלה של השיר זכתה לפופולריות בינלאומית גדולה יותר כחלק מתופעת אינטרנט באביב 2006 כאשר ילדת הלוטימה (הידועה גם בשם Leekspin), באנימציית פלאש של דמות האנימה אינואה אוריהימה מסדרת האנימציה Bleach המסובבת כרישה בלופ. הסרטון הפך במהרה ללהיט עולמי והשיר זכה במהרה לפופולריות רבה בגלל האנימציה. לאחר פרסום האנימציה, Ievan polkka התפרסם ברחבי העולם, עם עלייה משמעותית של עניין והכרה שהוכחו על ידי מנועי החיפוש.

בשנת 2020 זכה השיר לתפוצה מחודשת כאשר המתופף הטורקי בילאל גורגן ביצע גרסת כיסוי שזכתה לעשרות מילוני צפיות ביוטיוב ובתורה זכתה לגרסאות כיסוי נוספות.

## ראו גם
* Leekspin
* Säkkijärven polkka

## קישורים חיצוניים
, 11 שפות

## הערות שוליים

קטגוריה:שירי שנות ה-1930
קטגוריה:מוזיקה: תופעות אינטרנט
קטגוריה:פינלנד: תרבות
קטגוריה:מוזיקה פינית
קטגוריה:שירים על מוזיקה קלאסית
.mk

**.mk** היא סיומת האינטרנט במקדוניה הצפונית. היא מנוהלת על ידי רשת המחקר האקדמית המקדונית (MARnet).

## סיומות אינטרנט משניות
סיומות זמינות:
* **.mk**
* **.com.mk**
* **.org.mk**
* **.net.mk**
* **.edu.mk**
* **.gov.mk**
* **.inf.mk**
* **.biz.mk**
* **.mob.mk**

## תחום קירילי
התחום הקירילי .мкд אושר רשמית ונרשם ב־20 במרץ 2014.

## קישורים חיצוניים

* 
* רשת המחקר האקדמי במקדוניה
* 
* marCOM, סוכנות לרישום שמות תחום (דומיין) בסיומת אינטרנטית .mk

## הערות שוליים

קטגוריה:מקדוניה הצפונית: כלכלה
משרד הפנים ויחסי הממלכה (הולנד)

**משרד הפנים ויחסי הממלכה** (בהולנדית: **Ministerie van Binnenlandse Zaken en Koninkrijksrelaties**, בקיצור: **BZK**) הוא משרד ממשלתי בהולנד האחראי על מדיניות הפנים, השירות האזרחי, המינהל הציבורי, ניהול הבחירות, השלטון המקומי, המודיעין וקשר עם המלוכה ההולנדית.

בראש המדרג עומד שר הפנים ויחסי הממלכה שמתוקף תפקידו חבר בקבינט של הולנד קייג'ה אולונגרן משמש כשר המכהן בתפקיד מאז אוקטובר 2017.

המשרד הוקם בשנת 1798, כמחלקת המשטרה הפנימית לפקח על מצב הכבישים והמים של הרפובליקה הבטאווית. בשנת 1876 המשרד הפך למשרד הפנים. מאז התרחשו כמספר שינויים בשמו של המשרד, עד שאימץ את שמו הנוכחי בשנת 1998.

בשנת 2018 תקציב המשרד היה כ-3.8 מיליארד אירו והועסקו בו כ-3,000 איש. מטה המשרד ממוקם בהאג.

## תחומי אחריות
המשרד מכונה גם "אם כל המשרדים" משום שרוב המשרדים, כמו משרד החקלאות, איכות הטבע והאוכל לשעבר ומשרד החינוך, התרבות והמדע התפצלו ממנו בשלב זה או אחר. המשרד מכונה גם "המשרד השיורי", כי הוא נותר עם מגוון אחריות אחרי שלל פיצולים אלה. המשרד עוסק בנושאים הבאים:
* שימור הדמוקרטיה ושלטון החוק
* מינהל ציבורי
* איכות כוח האדם וההנהלה בממשל המרכזי
* החוקה ההולנדית ומערכת השלטון החוקתי
* השותפות עם קוראסאו, סנט מארטן וארובה
* דיור ציבורי ומבני ממשל

מכיוון שהיא חולקת כל כך הרבה תחומי אחריות, ויש לה בניינים תאומים (ישנים וחדשים) עם משרד המשפטים והביטחון, הם נקראים לפעמים משרדי התאומים.

## קישורים חיצוניים

* 

## הערות שוליים

הולנד
הולנד
קטגוריה:הולנד: פוליטיקה
.mf

**.mf** הוא **דומיין** שהוקצה לקוד מדינה באינטרנט (ccTLD) שהיה אמור להיווצר עבור סנט מרטין, אך הוא אינו נמצא כרגע בשימוש, מכיוון שהוא אינו זמין לרישום או לשימוש באתר בדומיין. החלטת סוכנות התחזוקה ISO 3166 להקצות **.mf** לתחום אלפא -2 ISO 3166-1 לסנט מרטין ב־21 בספטמבר 2007, באה בעקבות החלטת מעמדו החדש של סנט מרטין כקולקטיב בחו"ל של צרפת, אשר לקחה השפעה ביום 15 ביולי 2007. נכון להיום סנט מרטין משתמש ב-ccTLD של גוואדלופ, .gp וב-ccTLD של צרפת, .fr.

## קישורים חיצוניים

* 

## הערות שוליים

קטגוריה:סיומות אינטרנט למדינות
יחיא והב

מארי **יחיא בן אברהם והב** (ה'תר"ע – י"ד בשבט ה'תשל"ג, 1910 – 17 בינואר 1973) היה רב ממוצא תימני, רבה של קהילת בית עד'אקה שבמרכז תימן, וסופר סת"ם.

## ביוגרפיה
מארי יחיא והב נולד לאברהם וסעדה לבית עוזרי, בעיירה בית עד'אקה שבמחוז חג'ה, בשנת ה'תר"ע (1910) בערך. אביו אברהם היה שייח' קהילת בית עד'אקה (גובה המיסים והמוציא לפועל את הוראות הרב). דודו אחי אמו היה מארי ישראל עוזרי, רב העיירה.

היה הבכור מבין שישה אחים. לפרנסתו פתח חנות קטנה ובה מכר תבלינים ופיצוחים. למד תורה בתחילה אצל רבני העיר, מארי דוד מזעקי, ולאחר מכן אצל דודו, נכדו של מארי דוד, מארי ישראל עוזרי, רב העיירה. היה נוסע לעיר צנעא ללמוד בבית מדרשו של מארי חיים כסאר. נשא לאישה את אורה (נצ'רה) בת מארי שוכר שרעבי. לאחר פטירת מארי ישראל עוזרי, הוא התמנה לרב העיירה.

זכה ועלה לארץ ישראל בעלייה הגדולה בשנת ה'תש"ט (1949), והתיישב בתחילה במושב צוריאל שבצפון הארץ. לפרנסתו עבד כסופר סת"ם, והיה נוסע מדי שבוע לירושלים למסור את מה שכתב לסוכן. בגלל המרחק הרב מביתו לירושלים, הצליח בעזרת חברים לרכוש דירה בשכונת התקווה בתל אביב ולמד יחד עם חבריו הרב אברהם חייבי והרב יוסף צוברי. הרב צוברי העריכו מאוד, והיה מפנה אליו שאלות בהלכה שהיה נשאל. 

מארי יחיא היה מוסר שיעורים בקביעות בבית הכנסת "נתן", בית הכנסת של ה"שרעבים" בשכונת התקווה. בשיעוריו למדו תלמוד, משנה תורה להרמב"ם ושולחן ערוך עם פירוש שתילי זתים.  משתתפי השיעור היו זקנים תלמידי חכמים. 

הרב צוברי אמר עליו שהוא היה . 

בנו ממשיך דרכו הרה"ג הרב טוב והב הוכתר בשנת התשכ"ד לכהונת רבה של שכונת רמת החייל בתל אביב. ולאחר מכן כראש כולל על שמו "אמרי יחיאל" בשכונת הר נוף בירושלים.

לפרנסתו שימש כסופר סת"ם ברבנות בתל אביב. במסגרת עבודתו היה מטפל בספרי תורה שהגיעו מאירופה אחרי השואה, והיה מתקנם.

בשנותיו האחרונות, אף על פי שחלה, היה מתמסר למסירת השיעורים, ואף שהיה מתעלף כמה פעמים בדרכו לבית הכנסת, לא היה מבטל שיעורים.

נפטר בט"ו בשבט ה'תשל"ג (17 בינואר 1973) בתל אביב ונטמן בבית העלמין קריית שאול בעיר.

## ראו גם
* מארי ישראל עוזרי
* בית עד'אקה

## לקריאה נוספת
* ד"ר משה גברא, **אנציקלופדיה לחכמי תימן**, כרך א', המכון לחקר חכמי תימן, בני ברק, ה'תשס"א (2001), עמ' 110

## הערות שוליים

קטגוריה:רבני בית עד'אקה
קטגוריה:אחרוני תימן
קטגוריה:ישראלים ילידי תימן
קטגוריה:רבנים תימנים ישראלים
קטגוריה:שכונת התקווה: אישים
קטגוריה:ישראלים שנולדו ב-1910
קטגוריה:ישראלים שנפטרו ב-1973
קטגוריה:אישים הקבורים בבית הקברות קריית שאול
מצעד הגאווה במונטנגרו

**מצעד הגאווה במונטנגרו** הוא מצעד גאווה שמתקיים במונטנגרו מאז 2013.

## היסטוריה
מצעד הגאווה במונטנגרו הראשון נערך ב-24 ביולי 2013 בבודווה. במצעד גאווה זה, השתתפו כ-30 משתתפים, כאשר חלקם נציגי הממשלה. המצעד, שאורגן על ידי הארגון LGBT Forum Progresa, אובטח על ידי 400 שוטרים, אך כמאה מתנגדי המצעד ניסו לעצור אותה באמצעות יידוי אבנים, בקבוקים וחפצים אחרים לעבר המשתתפים. למרות המהומות הללו, המשתתפים במצעד צעדו מחומות העיר העתיקה של בודווה למרינה של בודווה, ומשם הובלו בסירה לסבטי סטפן, ליתר ביטחון.

ב-20 באוקטובר אותה שנה נערך מצעד הגאווה השני בפודגוריצה, שאורגן על ידי Queer Montenegro. במצעד גאווה זה השתתפו בין 100 ל-150 משתתפים, כולל מספר נציגי ממשלה ומספר דיפלומטים. מצעד הגאווה היה לאורך שדרות סנט פיטר צ'טיניסקי ממלון הילטון פודגוריצה מונטנגרו לבניין הממשלה הישן ובחזרה, ועצרו לזמן קצר מול הפרלמנט. סיסמת מצעד הגאווה בפודגוריצה הייתה "מונטנגרו בגאווה" (במונטנגרית: Crna Gora ponosno), ולוגו האירוע היה שפם. אף על פי שלא התרחשו מקרים מיוחדים במצעד עצמו, מחוץ לאזור המוגן המאובטח על ידי המשטרה והכוחות המיוחדים, דווח על מספר תקריות שנגרמו על ידי מתנגדי המצעד.

## סיסמאות מצעדי הגאווה
* 2013: *Crna Gora ponosno* ("מונטנגרו בגאווה")
* 2014: *Tradicionalno ponosni* ("גאה באופן מסורתי")
* 2015: *Montenegro Prajd za svaki grad* ("גאווה מונטנגרו לכל עיר")
* 2016: *Podrška: porodična vrijednost* ("תמיכה: ערך משפחתי")
* 2017: *Čojstvom protiv nasilja* ("עם נגד אלימות")
* 2018: *Ne ljubimo lance* ("אנחנו לא אוהבים רשתות")
* 2019: *Ne preko naših leđa* ("לא מעל לגבנו")
* 2020: *Ja sam simbol otpora* ("אני סמל להתנגדות")

## קישורים חיצוניים
* 

* האתר הרשמי של Queer Montenegro
* האתר הרשמי של LGBT Forum Progres
* מצעד הגאווה הראשון שנערך בפודגוריצה, Naslovi.net

## הערות שוליים

קטגוריה:אירופה: מצעדי גאווה
קטגוריה:מונטנגרו: תרבות
יחסי גרמניה–זימבבואה

ממוזער|מבנה בברלין בו שוכנת בין היתר שגרירות זימבבואה
**יחסי גרמניה–זימבבואה** הם יחסי החוץ בין גרמניה לזימבבואה.

## סקירה כללית
היחסים בין גרמניה לזימבבואה נפגעו בשל הפקעת חוות על ידי ממשלת זימבבואה משנת 2000 ואילך והאלימות הפוליטית במהלך הבחירות ב-2002. מאז מסירת השלטון בנובמבר 2017 והבחירות ביולי 2018, ממשלת זימבבואה גילתה עניין מוגבר בשיפור היחסים הדו-צדדיים. ביקורו של השר הפדרלי גרד מולר באוגוסט 2018 הוכיח את נכונותה של גרמניה לנהל דיאלוג פוליטי. עם זאת, מולר גם הבהיר כי סיוע גרמני יינתן רק אם זימבבואה תיישם רפורמות נחוצות. בהווה, הסנקציות קיימות רק נגד גרייס מוגאבה ותעשיות ההגנה בזימבבואה. בניסיון להסיר את תשומת הלב ממדיניותה הכלכלית המוטעית והשחיתות המשתוללת, הממשלה האשימה את הסנקציות בגין דעיכתה של המדינה.

## יחסים כלכליים
זימבבואה נמצאת בעיצומו של משבר כלכלי וחברתי. משקיעים זרים נרתעים מחוסר הוודאות המשפטית, מההגנה לקויה על הרכוש, כמו גם מבעיות באספקת מים, חשמל, דלק ומזומנים. מאז כניסתו לתפקיד הכריז הנשיא אמרסון מננגגואה על כוונתו ליזום רפורמות כלכליות, להבטיח משמעת תקציבית ולהילחם בשחיתות. עם זאת, היישום הוכיח את עצמו כקשה. הסכם הגנה על השקעות דו-צדדי קיים מאז שנת 2000. יישומו נותר קשה בשל ההתערבות הפוליטית של סוכנויות ממשלתיות. הסכם למניעת קיים מאז 1990.

## שיתוף פעולה בפיתוח
בשל אירועים פוליטיים בזימבבואה, הופסק שיתוף הפעולה עם המדינה בשנת 2002. נכון לעכשיו, הצעדים היחידים הנתמכים הם אלה שנועדו לשפר באופן ישיר את איכות חייהם של אנשים ולקדם דמוקרטיה ושלטון החוק ברמה המקומית. גרמניה היא תורמת לקרן לפיתוח החינוך המנוהלת על ידי UNICEF (EDF), שמבטיחה גישה לחינוך יסודי בזימבבואה ומסייעת להבטיח את ביטחון המזון ואת אספקת המים.

## יחסי תרבות וחינוך
הסכם תרבות קיים מאז 1998. פעילויות התרבות הגרמניות מתמקדות בתחום החינוך. בסביבות 100 סטודנטים לומדים גרמנית באוניברסיטת זימבבואה.

## נציגויות דיפלומטיות
* גרמניה מחזיקה בזימבבואה שגרירות בהארארה.
* זימבבואה מחזיקה בגרמניה שגרירות בברלין.

## קישורים חיצוניים

* יחסי גרמניה–זימבבואה, באתר משרד החוץ הגרמני

## הערות שוליים

קטגוריה:ערכים ללא קטגוריות פיזיות - יחסי חוץ
אשמן גדול

**אשמן גדול** או **אשמן עירום-בטן** (שם מדעי: *Taphozous nudiventris*) הוא מין עטלף ממשפחת האשמניים ואחד משני המינים היחידים במשפחה זו המצויים בישראל. תחום תפוצתו העולמי כולל את צפון אפריקה, המזרח התיכון ודרום אסיה. בית גידולו הוא בסוואנה, ביערות או בתות סובטרופיים או טרופיים, מערות ואזורים צחיחים.

## תזונה ורבייה
האשמן הגדול ניזון מחרקים שונים כגון חיפושיות, עשים, וחגבאים, אותם הוא לוכד במעוף מהיר מעל שטחים פתוחים. הוא פעיל לילה וישן בימים במערות או במבנים נטושים.

במהלך רוב השנה חיים הזכרים והנקבות ביחד. ההמלטות מתרחשות באביב, ובין הקיץ לחורף מתבצעת נדידה עונתית.

## בישראל
האשמן הגדול הוא הגדול שבעטלפי החרקים בישראל. אורכו המלא עד כ-8 ס"מ ואורך הזנב כ-3.5 ס"מ. משקלו של פרט בוגר הוא 78-43 גרם, בעל אורך אמה של 83-64 מ"מ. האקולוקציה בעלת סיגנל QCF בתדרים של 25-20 kHz. בית גידולו בישראל הוא לאורך הבקע הסורי אפריקאי מדרום ים המלח ועד לנחל חרמון (הבניאס), והוא חודר לאזורי באר שבע, ערד וירושלים.

למרות סיווגו העולמי של המין במצב שימור ללא חשש, בישראל התמעטה אוכלוסייתו מאז שנות ה-60 של המאה ה-20 עקב הרעלות שכוונו נגד עטלפי פירות אך פגעו ללא אבחנה גם בעטלפי חרקים. אוכלוסיית המין בישראל מונה כיום כ-500 פרטים בלבד, ועל כן מצב השימור שלו בישראל מוגדר כמצוי בסכנת הכחדה מקומית.

## קישורים חיצוניים

## הערות שוליים

קטגוריה:טקסונים שתוארו בידי פיליפ ז'קוב קרצשמר
קטגוריה:אשמניים
קטגוריה:פקיסטן: יונקים
קטגוריה:ארץ ישראל: עטלפים
קטגוריה:בעלי חיים שתוארו ב-1830
ממשלת ארגנטינה

**ממשלת ארגנטינה** היא הרשות המבצעת בארגנטינה. הממשלה פועלת במסגרת מערכת פדרלית, דמוקרטית ייצוגית ונשיאותית. נשיא ארגנטינה הוא גם ראש המדינה וגם ראש הממשלה ומפקד הכוחות המזוינים. הרשות המחוקקת היא הקונגרס הלאומי. הרשות השופטת אינה תלויה ברשויות אלו.
[ממוזער|260x260 פיקסלים|[קאסה רוסאדה, מעונו הרשמי של נשיא ארגנטינה]]
הנשיא וסגנו נבחרים באמצעות זכות בחירה אוניברסלית ידי אזרחי המדינה כולה. לאחר הרפורמה החוקתית של 1994 על מנת לנצח בבחירות יש לקבל גם יותר מ 45% מכלל הקולות, או לפחות 40% מהקולות עם הפרש של כ-10% לפחות המתמודדים האחרים. בכל מקרה אחר, שני המועמדים המובילים מתמודדים בסיבוב שני. בחלק משמעותי מן המקרים לא היה צורך בסיבו שני, אך שיטה זו הובילה לבחירתו של נסטור קירשנר בשנת 2003.

קבינט השרים ממונה על ידי הנשיא, אך אינו מהווה מבחינה טכנית חלק מהרשות המבצעת. סגן הנשיא שייך לרשות המחוקקת, שכן הוא מכהן גם כנשיא הסנאט.

בנוסף לממשלה הראשית של הפדרציה, לכל אחת מפרובינציות ארגנטינה ישנה ממשלה משלה (וגם רשות מחוקקת ורשות שופטת משלה), בראש ממשלות הפרובנציות עומדים המושלים.

## משרדי הממשלה

## קישורים חיצוניים

* 

*
Säkkijärven polkka

"**Säkkijärven polkka**", מפינית (מילולית: פולקת הסקייארבי) נקרא גם "פולקה קרלית-פינית", היא מנגינה עממית ידועה מפינלנד, פופולרית מאוד בקרב אקורדיוניסטים פיניים. המנגינה הייתה פופולרית בביצועו של ויליו ושטרינן (**Viljo Vesterinen**) (1907-1961). המנגינה הוקלטה לראשונה ב- Säkkijärvi (כיום קונדראטיבו שבמחוז לנינגרד, רוסיה), ולפעמים, כבדיחה המילים המושרות עם המנגינה ואומרות שאמנם Säkkijärvi עצמה אבדה (נמסרה לברית המועצות במסגרת הסכם השלום של מוסקבה לאחר מלחמת החורף בשנת 1940), אך לפינים לפחות עדיין הייתה הפולקה (המוזיקה).

## שימוש צבאי
במהלך מלחמת ההמשך גילה צבא פינלנד כי הסובייטים הנסוגים פיזרו מוקשים מונחי רדיו ברחבי העיר וייפורי שנכבשה מחדש. מוקשים אלה הופעלו כאשר הושמע אקורד בן שלושה צלילים בתדר אליו מכוון הרדיו. הפינים גילו כשכשאר מעלים את מנגינת ה-Säkkijärven polkka על אותו תדר רדיו שעליו אופננו המוקשים הם התפוצצו וכך שימשה המנגינה כמעין "שולה מוקשים", הפינים שידרו את ההקלטה במשך שלושה ימים ברציפות, כך שהשיר הושמע כ-1,500 פעמים. המנגינה המפורסמת וההיסטורית שהשתמשו בה ביותר היא הקלטה שנערכה ב-17 ביוני 1939 עם חברי תזמורת דאלפה. ההקלטה התקיימה באולם הנשפים של בית הספר הגרמני בהלסינקי. ההקלטה הפכה לא רק למושיעתה של וייפורי, אלא גם להופעה המפורסמת ביותר בכל הזמנים של ה-Säkkijärven polkka.

## ראו גם
* Ievan polkka
* Jäger March
* Niet Molotoff

קטגוריה:מוזיקה פינית
קטגוריה:מלחמת ההמשך
אלה ואן הימסטרה

הברונית **אלה ואן הימסטרה** (בהולנדית: **Ella van Heemstra**; 12 ביוני 1900 – 26 באוגוסט 1984) הייתה אריסטוקרטית ובת אצולה הולנדית. אימה של השחקנית הבריטית אודרי הפבורן.

## ביוגרפיה
ואן הימסטרה נולדה בכפר בחלדרלנד כאחת מחמש בנות למשפחת אצולה, אביה הברון ארנוד ואן המסטרה שימש כראש עיריית ארנוד ואן המסטרה ולאחר מכן שימש כמושל סורינאם כמושבה של הולנד, אמה הייתה נכדתו של המשפטן דירק ואן הוגנדורפ.

היא נישאה לקווארלס ואן אופורד ב-1920 ונולדו לה שני בנים, ב-1925 התגרשה, ב-1926 נישאה לבריטי ג'וזף ויקטור אנתוני רוסטון, מנישואים אלה נולדה בתה, השחקנית אודרי הפבורן, ב-1939 התגרשה בשנית.

ב-1957 הופיעה בסרט פנים מצחיקות בו שיחקה בתה.

בתחילת שנות השישים גרה בלוס אנג'לס עם חברה, המחזאי לאונרד גרשה, לאחר מכן גרה בסן פרנסיסקו שם התנדבה עבור חיילים שחזרו מווייטנאם, היא הייתה מקורבת למספר אישים בתעשיית הבידור וביניהם ג'ורג' קיוקור, אחרי כן גרה עם בתה בקנטון וו בשווייץ.

ב-1971 קיבלה את אות מסדר ג'ון הקדוש.

## קישורים חיצוניים
* אלה ואן הימסטרה 
* משפחתה של אודרי הפבורן 

קטגוריה:נשות אצולה
קטגוריה:נשים הולנדיות
קטגוריה:ילידות 1900
קטגוריה:הולנדים שנולדו ב-1900
קטגוריה:נפטרות ב-1984
קטגוריה:הולנדים שנפטרו ב-1984
משרד הכלכלה (ארגנטינה)

**משרד הכלכלה** (בספרדית: **Ministerio de Economía**) הוא משרד ממשלתי בארגנטינה האמון על ניהול כלכלת המדינה.
משרד הכלכלה הוא אחד המשרדים הוותיקים ביותר בממשלת ארגנטינה, שהתקיים ברציפות מאז הקמת הממשלה הארגנטינאית הראשונה בשנת 1854, בנשיאותו של חוסטו חוסה דה אורקיסה - אם כי אז פעל תחת השם "משרד האוצר". השר המכהן הוא מרטין גוסמן, שמכהן בתפקיד מאז 10 בדצמבר 2019 בקבינט של אלברטו פרננדס. תקציב המשרד בשנת 2021 הוא 616 מיליארד פסו ארגנטינאי (השווים ל-7.1 מיליארד דולר אמריקני).
ממוזער|210x210 פיקסלים|משרד הכלכלה בשנת 1940
משרד האוצר הארגנטינאי קיים במשכנו הנוכחי בבואנוס איירס מאז שנת 1939. המטה שוכן בסמוך לקאסה רוסאדה מצפון למשרד הביטחון.

## קישורים חיצוניים

* 

קטגוריה:ארגנטינה: כלכלה
ארגנטינה
ארגנטינה
קטגוריה:ממשלת ארגנטינה